
Változások a kábítószerrel kapcsolatos bűncselekmények körében

Az OTDK-pályamunkám elkészítésének az volt a célja, hogy diagnózist adjak a hazai kábítószer helyzetről, különös tekintettel arra, hogy időközben Magyarországnak új Büntető Törvénykönyve született.
Időszerűnek látszott egy olyan összehasonlító dolgozat elkészítése, amely reflektál a körülöttünk bekövetkezett változásokra. A dolgozat következetesen végigmegy az elmúlt évek hazai drogpolitikáján, a 2000-es évektől már megjelent drogstratégiákon, elemzi a jogszabályi környezetet és próbál megoldást találni a kábítószer-függők rehabilitációs kérdéseire is.
Végül az elkészített drogstratégia alapján, keretként SWOT-táblában helyezem el az új szabályokat, kijelölve a lehetséges irányokat a jövőre nézve.



